google/wiki40b huggingface dataset:
Rob the Mob

Sammendrag

Kjæresteparet Tommy Uva og Rosie DeToma raner en blomsterbutikk på Valentinsdag. Tommy blir arrestert og havner i fengsel. I mellomtiden får Rosie en jobb i et inkassobyrå drevet av Dave Lovell, som gir Tommy en jobb. Når Tommy ser noen mafioso i nabolaget sitt blir han rasende, og kaller dem feite gamle gubber. Det blir avslørt at Tommy`s far startet en butikk med mafia-lån, og slet med å betale avbetalingene. Tommy overværer en rettssak mot mafia-medlem John Gotti. Han hører et vitnesbyrd, som nevner at ingen våpen er tillatt i mafia-klubber. Han nevner en ide om å rane mafia-medlemmer til Rosie, og sier at det vil være trygt siden ingen vil bære våpen der. 
Rosie er tvilende, men går med på dette. Tommy truer flere mafia-medlemmer å gi han alt de har av verdisaker og penger. Tommy og Rosie raner en annen mafia-klubb. Tommy ydmyker dem ved å tvinge dem til strippe til undertøyet. FBI har klubben under oppsikt, og agent Frank Hurd tar fotografier av flere mafia-medlemmer i bare undertøyet. Hurd deler bildene med New York Post-journalist Jerry Cardozo, som publiserer bildene. Tommy raner enda en klubb, og i en finner de en liste over hele mafiaen inkludert navn, telefonnumre og adresser. FBI bryter seg inn hos Tommy og Rosie og lager en kopi av listen, som de bruker til å arrestere flere mafia-medlemmer. Filmen avslutter med at Tommy og Rosie blir overfalt og drept.
Jordskjelvet i Sistan og Balutsjistan

Virkninger

Etter skjelvet er det meldt rundt 100 døde, men de iranske myndighetene har så langt bare bekreftet rundt 40 døde. Myndighetene frykter imidlertid at flere hundre skal være omkommet. Senere hevdet imidlertid en guvernør at dette ikke var noen bekreftet omkommet, men at 12 var skadet.
Rystelsene skal ha vært merkbare i alle de større byene i Pakistan og i den indiske hovedstaden New Delhi. Også i den pakistanske provinsen Balutsjistan, i grenseområdene mot Iran, skal fem mennesker vært drept som følge av skjelvet da huset de oppholdt seg i raste sammen. Senere anslag gikk opp till 35 døde og 150 skadet i Pakistan. Rystelsene ble også merket i New Delhi hvor bygninger ristet og folk evakuerte ut i gatene, også i Qatar og Dubai var rystelsene så sterke at folk evakuerte bygninger.
Ifølge det iranske Røde halvmåne er alle kommunikasjoner til området brutt, og det er sendt ut hjelpemannskaper, blant annet også hundegrupper til å lukte seg fram til eventuelt begravede mennesker.
Montauban

Historie

Montauban er den nest eldste (etter Mont-de-Marsan) av bastidene i det sørlige Frankrike. Byen ble grunnlagt i 1144 da Alfonso Jordan, greve av Toulouse, innvilget den et liberalt charter. Innbyggerne kom hovedsakelig fra Montauriol, en landsby som hadde vokst opp rundt det nærliggende St. Théodard-klosteret.
På 1200-tallet led byen mye under albigensernes herjinger og fra Inkvisisjonen, men innen 1317 hadde den hentet seg tilstrekkelig inn til å bli valgt av pave Johannes XXII sete for et bispedømme hvor St Théodards basilika ble katedralen.
Ved Freden i Brétigny i 1360 ble byen overdratt til engelskmennene, men de ble kastet ut av innbyggerne i 1414. I 1560 sluttet biskopene og magistratene seg til protestantismen, utviste munkene og ødela katedralen. Ti år senere ble den en av de fire hugenott-festningene under Freden i Saint-Germain, og dannet en liten uavhengig republikk. Den var hovedkvarteret under hugenottopprøret i 1621, og sto imot en 86 dager lang beleiring av Ludvig XIII. Den overga seg ikke til kongen før etter La Rochelles fall i 1629, da dens befestninger ble ødelagt av kardinal Richelieu. Protestantene ble igjen utsatt for forfølgelser etter at Ediktet i Nantes ble trukket tilbake i 1685.
Under andre verdenskrig ble Leonardo da Vincis «Mona Lisa» en kort tid skjult i et hemmelig hvelv bak en vinkjeller i Montauban.

Økonomi

Montaubans kommersielle betydning er hovedsakelig grunnet byens stilling som handelsplass for jordbruksprodukter, hester, vilt og fjærfe. Industrien er i mindre skala, og omfatter gartnerier, veverier, møller, trelast og produksjon av møbler med mere.

Transport

Byen er et jernbaneknutepunkt, og stasjonen Gare de Montauban-Ville-Bourbon har forbindelser til Toulouse, Bordeaux, Paris, Brive-la-Gaillarde, Marseille og flere regionale destinasjoner. Montauban har forbindelse vannveien til Garonne via Canal de Montech.
Marina Silva

Biografi

Marina Silva vokste opp som en av tolv søsken i en gummitapperfamilie i delstaten Acre i Brasil. Som 16-åring ble hun sendt til Rio Branco for behandling av hepatitt. På dette tidspunktet var hun analfabet.Etter dette, arbeidet Silva som hushjelp. Samtidig lærte hun å lese, fikk offentlig skoleplass, og begynte å studere historie. I løpet av denne tiden ble hun påvirket av miljøaktivisten Chico Mendes, og ble selv en forkjemper for regnskogen i Amazonas. I 1994 ble hun som den yngste kvinnen noensinne valgt til senator i Brasils nasjonalforsamling. Hun jobbet deretter som miljøvernminister i Lulas regjering fra 2003 til 2008, da hun gikk av i protest mot motstanden mot avskoging. Marina Silva tilhørte partiet Partido dos Trabalhadores, men byttet i 2009 til Partido Verde. I 2013 meldte hun seg inn i Partido Socialista Brasileiro. Hun ble i april 2014 lansert som Eduardo Campos' visepresidentkandidat ved valget i 2014. Etter at Campos døde i en flyulykke 13. august 2014 rykket hun opp som presidentkandidat. Hun fikk tredje flest stemmer i presidentvalget 2014, etter sittende president Dilma Rousseff og Aécio Neves.

Miljøpolitikk

Marina Silva har ført en hard linje overfor ulovlig skogbruk. I perioden 2004-2007 ble avskogingen redusert med 60 %.
Migrasjon

Ønske om migrasjon

Meningsmålingsfirmaet Gallupp gjennomfører årlige undersøkelser om hvor mange som ønsker å migrere. I 2018 ønsket 31 % av innbyggerne i Latin-Amerika, Midt-Østen og Afrika å migrere. I Europa ønsket rundt 23 % å migrere, mens i USA og Canada ønsket rundt 15 % å migrere. Asia og Stillehavet hadde befolkning hvor færrest ønsket å migrere, rundt 8 % av befolkningen.
De Kalb (Texas)

De Kalb er en by i Bowie County i Texas i USA. Befolkningen var på 1 699 ved folketellingen i 2010. Byen er del av Texarkana, Texas – Texarkana, Arkansas Metropolitan Statistical Area. Den ligger nesten så langt mot nordøst i Texas som det er mulig å komme, tett ved grensen til Oklahoma og nær grensen til Arkansas.
Vinyl

Etymologi

Etymologien til vinyl er det latinske vinum = «vin».
Bustyle markløft

Bustyle markløft er en avart av vanlig markløft. Selve navnet bustyle, kommer av norske bue og engelske style som på reint norsk blir bue-stil. Dette fordi ryggen ofte ser ut som en bue som spennes under løftet. Det blir ofte knyttet mye spenning til et bustyle markløft, og de fleste er like overrasket av at ryggen er like hel etter et slikt løft. Bustyle markløft er mest sett hos nybegynnerløftere.

Korrekt utførelse

Rett før stangen løftes, skal rompe heves, slik at man er i ca. strak markløft posisjon. Deretter løftes stangen opp av bakken, og ryggen skal være krummet under hele løftet. Start posisjon før selve løftet skal være som vanlig markløft (Det skal være ca. 90 grader mellom leggen og lårbeinet, strak rygg, og blikket rett frem). Løftet blir godkjent på styrkeløftstevner, men blir ofte lite likt av klubbmedlemmer og dommere.

Advarsel

Å løfte bustyle markløft kan føre til varige ryggskader. Korsryggen er spesielt utsatt under denne løftestilen, og kan stå i fare med å få prolaps. Løfter man Bustyle markløft, er det anbefalt å øve mer på markløft-stilen helt til det ikke er noe bustyle igjen. Se for en video som viser hvordan riktig markløft skal utføres. Se også
Leirskredet i Sokkelvika i 1959

Leirskredet i Sokkelvika i 1959 var et kvikkleireskred som ble utløst 7. mai 1959 i Indre Sokkelvika på vestsiden av Reisafjorden i Nord-Troms. Skredet startet på sjøbunnen og forplantet seg inn på land. Det kom uten forvarsel.
Av de 17 menneskene som ble tatt av raset, døde ni, derav fire barn. Alle de omkomne var i familie. Av materielle tap var fire våningshus, tre fjøs, fem sjøhus, to kaier, to buer, tre sjarker og fire spissbåter. Bare tre hus sto igjen.
Årsaken til skredet ble aldri funnet.

Andre ras i området

10. mai 2015 gikk et nytt ras et par kilometer lenger inn i fjorden. Det førte ikke til personskader, men tok med seg bygninger og brygger samt halve moloen i Sørkjosen. Mesteparten av raset gikk under vann. E6 fikk en opptil 700 km lang omkjøring via Finland. Årsaken til dette skredet var at det var fylt stein i fjorden for å lage fundament til et nytt veikryss.
Statistikk for Tippeligaen 2014

Denne siden viser utvalgt statistikk for Tippeligaen 2014.

Målscorere

Kilde: VG

Selvmål

Kilde: VG

Straffespark

Kilde: VG

Gule kort

Kilde: VG

Røde kort

Kilde: VG

Etter klubb

Kilde: VG
Mikojan-Gurevitsj MiG-9

Historie og utvikling

MiG-9 ble utviklet av Mikojan-Gurevitsj fra I-300-prototypen som fløy første gang 24. april 1946. Den hadde to RD-20 turbojet-motorer som var en videreutvikling av den tyske BMW 003 motoren fra andre verdenskrig. Motorene var montert side om side bak cockpiten. Opprinnelig var flyet bevæpnet med en 37 mm Nudelmann NL-37 kanon, men produksjonsvarianten var vanligvis bevæpnet med en 37 mm kanon og to 23 mm NS-23 kanoner.
Under tidlig testing kom I-300 opp i en hastighet av 910 km/h og etter flere forbedringer ble det vinteren 1946–47 satt i tjeneste hos det sovjetiske luftforsvaret som MiG-9. Flyet hadde mange ytelses- og kontrollrelaterte problemer, men ble satt i operativ drift primært av politiske hensyn.
MiG-9 ble primært benyttet som et angrepsfly og totalt ble det bygget 550 fly i flere varianter fram til produksjonen opphørte i 1948.
MiG-9 fikk kodenavnet «Fargo» av NATO og av sovjeterne betegnelsen I-301. En tidligere MiG-jager som var en videreutvikling av MiG-3, ble også kalt MiG-9, men dette flyet ble aldri serieprodusert.
Kim (roman)

Kim er en roman fra 1901 av Rudyard Kipling (egentlig Josef Rudyard) (1865–1936).
Kipling var født i Bombay (nå Mumbai) i India og vokste delvis opp der og delvis i England.

Handling

Boken som kom ut første gang i 1901. Den forteller om den foreldreløse sønn av en irsk soldat og en engelsk kvinne som vokser opp med en indisk pleiemor til han rømmer og blir gategutt og tigger i Lahore. Han bærer med seg identifikasjonspapirer og minnet om hva faren har fortalt om en rød tyr på grønn bakgrunn som skal forandre hans liv til det vidunderlige. Så møter han en tibetansk lama som er på pilegrimsreise. Han blir venner med lamaen og de starter på reisen avbrutt av tre år på skole, hvor Kim lærer å lese og skrive, samt landmåling. Han er også blitt plukket ut til å bli hemmelig agent for den britiske etterretningstjenesten og får trening i nødvendige ferdigheter, bl.a. hukommelsestrening og kunsten å telle skritt og å vurdere avstander og lengder ved å bruke seg selv som målestokk.
Reisene blir fargerikt beskrevet og ender med et vellykket tyveri av hemmelige papirer utarbeidet av andre lands agenter – og at Teshoo Lama finner det han søker.

Samfunnsbetydning

Romanen ble lest med oppmerksomhet av Robert Baden-Powell som stiftet speiderbevegelsen. Hukommelsesøvelsene finnes igjen i Kims spill. Andre forfattere som Robert Heinlein har trukket dette poenget ennå lengre, bl.a. i «Stranger in A Strange Land» og «Citizen of the Universe».

Kim på norsk

Boken finnes i norsk utgave fra 1957 (Gyldendal) oversatt av C.J. Hambro. Den er også blitt filmatisert.
Eugenia Kielland holdt et radiokåseri om Kim som hun ga ut i bokform i 1950, i samlingen Evige venner. Klassisk litteratur i et nøtteskall.
Twitch Plays Pokémon

Twitch Plays Pokémon (TPP) er et sosialt eksperement og en kanal på strømmingsnettsiden Twitch, som består av et crowdsourcet forsøk på å spille Pokémon-videospill ved at brukerne skriver inn komandoer til spillet gjennom Twitch-kanalens chat.
Prosjektet ble utviklet av en anonym australsk programmerer, og ble startet opp 12. februar 2014 med spillet Pokémon Red. Nettstrømmen ble populær og fikk i gjennomsnittet 80 000 seere, mens rundt 10 % av dem deltok i spillet. 1. mars 2014 ble spillet fullført, etter mer enn 16 dagers konstant spilling. Twitch anttok at cirka 1,16 millioner folk deltok totalt, mens 121 000 folk deltok samtidig på det høyeste, i tillegg til at strømmen fikk 55 millioner visninger under eksperementet. 5. desember 2014 mottok Twitch Plays Pokémon en Game Award i kategorien «Best Fan Creation».
Etter at strømmen ble ferdig med å spille Pokémon Red, har kanalen siden gått over til å spille resten av Pokémon-spillene, blant annet Pokémon Crystal, Pokémon Emerald, Pokémon FireRed, Pokémon Platinum, Pokémon HeartGold, Pokémon Black, Pokémon Black Version 2, Pokémon X, Pokémon Omega Ruby, Pokémon Colosseum og Pokémon XD. Eieren av kanalen har tenkt til å fortsette prosjektet så lenge det er innteresse for det.
Sukidion inores

Utseende

En middelsstor, skinnende blå stjertvinge med to tynne stjerter på bakvingen. Hannens overside er skinnende blå bortsett fra spissen av forvingen som er svart. Forvingene er påfallende spisse. Undersiden er mørkbrun bortsett fra den bakre delen av forvingen som er kledt med metallisk blå skjell, dette er et unikt trekk for denne arten. I likhet med hannene av mange andre stjertvinger har den en dusk av lange hår ved bakkanten av forvingen, disse er uvanlig påfallende hos denne arten.

Levevis

Svært lite er kjent om biologien til denne sjeldenheten, som lever i høytliggende områder i det nordlige Borneo (Brunei og Sabah).

Utbredelse

Arten lever på Borneo.
Ved en misforståelse ble arten listet som en afrikansk sommerfugl, det er kanskje noe av årsaken til at man lenge ikke fant den igjen.
Woburn (Massachusetts)

Woburn er en by i Middlesex County i Massachusetts. I år 2000 hadde byen 37 258 innbyggere. Woburn er fødestedet til både kornettisten Herbert Lincoln Clarke og den angloamerikanske vitenskapsmannen Benjamin Thompson, også kjent som Grev Rumford, som bidro sterkt til termodynamikkens spede begynnelse.
Darko Kovačević

Spillerkarriere

Kovačević startet karrieren i Zrenjanin-klubben FK Proleter, og allerede i en alder av 19 år ble det klart at man hadde med en storscorer å gjøre. I løpet av sine to sesonger i klubben scoret han mer enn et mål per annenhver kamp, og ble raskt plukket opp av storklubben Røde stjerne Beograd. Darko Kovacevic markerte seg umiddelbart, og ble et av europeisk fotballs største spiss-prospekter. Han fikk også sin første oppkalling til det Jugoslaviske landslaget. Etter å ha scoret utrolige 37 mål på 47 kamper, gikk turen til engelske Sheffield Wednesday i desember 1995 for 2 millioner pund.
Kovačević viste bra takter med en gang i England, men det ble relativt fort klart at han manglet en del elementer for å bli en toppspiss i England. Dermed ble det bare et halvår i klubben, før han sommeren 1996 gikk til spanske Real Sociedad. Det var her han virkelig gjorde seg kjent, og etablerte seg som en av Europas mest fryktede angripere. Til slutt ble han solgt til italienske Juventus for 10 millioner pund. I Torino-klubben fant Kovacevic nettet både i Serie  A og i europeiske turneringer, men klubbledelsen følte likevel at serberen underpresterte. Det hele endte med salg til SS Lazio etter et halvår i Juventus. I Lazio ble han en skuffelse, og scoret ikke et eneste mål i Serie A.
Dermed ønsket Kovačević seg tilbake til klubben hvor han av fansen var satt så høyt, nemlig Real Sociedad. Og slik ble det. Sommeren 2002 ble han hentet tilbake til Anoeta, hvor han raskt ble supporternes aller største favoritt. Det var her han fikk spille i sammen med tyrkiske Nihat Kahveci, og de to ble i sammen kanskje Spanias aller beste spisspar. Hans seks år i Real Sociedad endte imidlertid skuffende, da klubben rykket ned i sesongen 06-07. Kovačević fant nettet bare tre ganger denne sesongen, og var mye skadet.
Olympiakos sportsdirektør Ilija Ivic ønsket sin tidligere lagkamerat fra det serbiske landslaget med til Pireus, og ga Kovačević et kontraktsforslag. Noen dager senere signerte Kovačević. Hans første sesong i Hellas' største fotballklubb ble suksessfull, og Kovačević lå lenge an til å bli toppscorer i den greske superligaen. Også i Champions League scoret han tre mål, og var høyst delaktig i at klubben tok seg videre i turneringen. I februar 2008 signerte han en kontrakt som vil holde han i den greske havnebyen ut neste sesong. Da er planene at han skal avslutte karrieren i Serbia.
Darko Kovačević fikk totalt 55 kamper for det serbiske landslaget, og scoret 9 ganger. I Norge er han kanskje best kjent for å ha plantet albuen i ansiktet på Frode Johnsen under en landskamp i 2005.
Spar (kortspill)

Spar (♠) er en av de fire fargene i en vanlig kortstokk. De tre andre er; hjerter (♥), ruter (♦) og kløver (♣).

Historie

I Frankrike begynte en å masseprodusere spillkort ved hjelp av tresnitt på slutten av 1400-tallet. Symbolet «♠» var muligens opprinnelig ment å etterligne et løvblad, noe som var vanlig på tyske kortstokker, men det ble iallfall tidlig oppfattet som en spyd eller lansespiss. Det franske ordet for spar er «pique» «spyd/lanse». I germanske land ble imidlertid dette symbolet oppfattet som bladet på en spade – og i alle germanske språk er ordet for kortfargen og ordet for spade (i flertall) identisk. Unntaket er moderne norsk, men dette skyldes at den eldre formen «spader» er blitt forkortet til «spar» – på samme måten som at «fader» er blitt til «far». Dette bekreftes ved at kortfargen «spar» i tysk og nederlandsk også kan omtales som «Schüppen»/«schoppen» «liten spade/skovl».
På spanske kortstokker og tarotstokker bruker en symbolene «sverd» (spar), «beger» (hjerter), «mynter» (ruter) og «stokker» (kløver). Det spanske ordet for «sverd» er «espadas», og mange mener derfor at ordet spader/spar kommer fra spansk. Men dette er lite trolig: Spanske kortstokker har vært lite eller ingenting brukt i germanske land – og de andre kortfargene i germansk har heller ikke spanske navn. Grunnen til forvirringen er at det latinske ordet «spatha» (bredt slagsverd; vevskei), som er lånt fra gresk «spathe» (flatt trestykke; bredt arbeidsredskap), har samme indoeuropeiske rot som det germanske ordet «spade» (spade). Det bør forøvrig nevnes at det spanske ordet for det franske kortsymbolet spar er «picos» – ikke «espadas».
I Storbritannia regnet en opprinnelig hjerter for å være den høyeste kortfargen, og på 1700- og 1800-tallet var det vanlig å lage kortstokker hvor kortfargene representerte de fire verdensdelene: hjerter = Europa, ruter = Asia, kløver = Afrika og spar = Amerika. Australia ble ikke regnet som en egen verdensdel på den tiden. Men når en brukte slike kortstokker i USA regnet en selvsagt spar for å være den høyeste kortfargen. Og siden flere av de mest kjente kortspillene har sin opprinnelse i USA (ikke minst bridge og poker) har dette ført til en generell internasjonal aksept for at spar skal rangeres som den høyeste kortfargen.
Statistikk for Tippeligaen 2016

Denne siden viser utvalgt statistikk for Tippeligaen 2016.

Selvmål

Kilde: VG

Etter klubb

Kilde: VG
Torunn Janbu

Utdannelse

Janbu tok den medisinske embedseksamen ved Universitetet i Oslo i 1979. I 1990 tok hun den medisinske doktorgrad ved samme universitet med avhandlingen Doppler ultrasound studies on the uteroplacental circulation in pregnancy and labour. Janbu ble i 1999 godkjent som spesialist i generell kirurgi, og i 2005 ble hun også spesialist i ortopedisk kirurgi.

Arbeid

Hun arbeidet som assistentlege ved Diakonhjemmets diakonale sykehus, Aker universitetssykehus og Lovisenberg sykehus fra 1990 til 2001, da hun ble overlege ved Ortopedisk avdeling på Rikshospitalet.

Tillitsverv

Fra 1996 til 2000 var Janbu hovedtillitsvalgt for Yngre legers forening ved Aker universitetssykehus, og senere ble hun leder av Den norske legeforenings likestillingsutvalg, leder av Oslo legeforening og medlem av legeforeningens landsstyre. Fra 2003 har hun vært medlem av legeforeningens sentralstyre, og fra 2004 til hun ble valgt til president var hun visepresident. Janbu ble 21.5. 2010 valgt til leder av Verdens legeforenings (WMA) medisinske etikkomite (Medical Ethics Committee).

Familie og privatliv

Hun bor i Bærum, og er gift med legen Kjell Maartmann-Moe. Janbu har tvillingene Ida Haukeland Janbu og Håvard Haukeland Janbu. Hun danset ballett som ung.
Mystacophorus

Utseende

Astathini er små, blanke, ofte gul- eller rødaktige trebukker. Kroppen er forholdsvis kort og bred.

Utbredelse

Arten er bare kjent fra Den demokratiske republikken Kongo.
Lars A. Tenmark

Evakueringen av Calais

Tenmark var fører av DS «Lysaker V», som 16. mai 1940 ankom Calais i Frankrike. Tyskland hadde angrepet Frankrike tidligere i måneden og den 24. mai gikk den 10. tyske panserdivisjon til angrep på Calais. Beleiringen av byen varte i fire dager og det ble foretatt evakuering av britiske, franske og andre allierte fra havnen inntil byen falt den 27. mai. Det norske skipet DS «Lysaker V» ble satt inn i evakueringen. Skipet ble utsatt for angrep fra tyske fly. DS «Lysaker V» tok om bord 750 franskmenn, nederlendere, belgiere og nordmenn, som var i behov av evakuering på grunn av den tyske fremrykkingen. DS «Lysaker V» førte de evakuerte fra Calais til Brest via Cherbourg.
Étienne Brûlé

Liv og virke

Étienne Brûlé, som reiste første gang til Ny-Frankrike i 1608, ble to år etter sendt av Samuel de Champlain til wyandotindianerne  («huronene») for å studere deres levemåte. Annerledes enn de fleste andre europeere var Brûlé åpen for å sette seg inn i indianernes skikk og bruk. Han lærte seg wyandotenes språk og begynte å innrette etter deres skikker.
Som Chaplains stifinner og speider utforsket Brûlé stor deler av det som i dag er de kanadiske provinsene Québec og Ontario og det som i dag er Michigan. Han var også en av de første «coureur des bois» (skogsløper, trapper,som bedrev pelshandel i direkte kontakt med indianerne i og hinsides de vestlige deler av det område som var behersket av europeerne i Nord-Amerika).
Brûlé var den første europeer som fikk se alle de fem av de store sjøene, nemlig Lake Superior, Michigan-, Huron-, Erie- og Ontariosjøen. Han trengte også helt frem til Chesapeake Bay, der han for en kort tid ble holdt som fange av irokesere og ble torturert av dem.
Ettersom Brûlé hadde lagt seg til wyandotenes levemåte og ettersom hans virke som coureur des bois gjorde at den franske forvaltning ikke hadde noe særlig kontroll med ham, ble han et torn i siden for myndighetene. I 1620 kon det til et endelig brudd med Champlain: Brûlé forlot byen Québec og slo seg ned blant wyandotene. Fra da av følte han heller ikke noen lojalitet til Frankrike, i 1629 forrådte han Champlain og hjalp englendere med å få tatt ham til fange og til å innta Québec. 
I et sammenstøt mellom wyandoter og irokesere fra stammen seneca ble Brûlé såret, og ble etterlatt av sine følgesvenner. Han klarte å flykte fra fangenskap og vende tilbake til wyandotene, som imidlertid ikke festet lit til den historie han fortalte om sin flukt. De beskyldte ham for forræderi (at de skulle ha forrådt dem til senecaene) og for handel med fienden, og torturerte ham til døde i juni 1633. Hans kropp ble stykket opp og spist. Han døde i Toanche på Penetanguishenehalvøya.
Kawas kraftverk

Kawas kraftverk er et gasskraftverk  i delstaten Gujarat i India. Det har en installert produksjonskapasitet på 656 MW fordelt på 2 like store blokker / turbiner. Operatør er det indiske selskapet National Thermal Power Corp Ltd. 
Anlegget ble utbygd i årene 1992–1994. Brenselstypen er naturgass, råolje og nafta.